CELEX: 62015TN0598
Language: sk
Date: 2015-10-21 00:00:00
Title: Vec T-598/15: Žaloba podaná 21. októbra 2015 – Stichting Accolade/Komisia

7.12.2015   
            
            
               SK
            
            
               Úradný vestník Európskej únie
            
            
               C 406/42
            
         Žaloba podaná 21. októbra 2015 – Stichting Accolade/Komisia
   (Vec T-598/15)
   (2015/C 406/44)
   Jazyk konania: holandčina
   
      Účastníci konania
   
   
      Žalobkyňa: Stichting Accolade (Drachten, Holandsko) (v zastúpení: H. de Boer a J. Abma, advokáti)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie Európskej komisie z 30. júna 2015 oznámené pod číslom C(2015) 4411 final, ktoré sa týka štátnej pomoci SA.34676 (2015/NN) – Holandsko (predaj nehnuteľností obci Harlingen údajne pod trhovú cenu),
            
         
               —
            
            
               zaviazal Komisiu na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza šesť žalobných dôvodov
   
               1.
            
            
               Prvý žalobný dôvod je založený na skutočnosti, že Komisia nesprávne obmedzila sťažnosť žalobkyne na malú časť celkovej realitnej transakcie realizovanej medzi obcou Harlingen a spoločnosťou Ludinga VG.
            
         
               2.
            
            
               Druhý žalobný dôvod je založený na neuplatnení alebo nesprávnom uplatnení kritéria súkromného investora. Komisia pri hodnotení výšky realitnej transakcie nesprávne vychádzala z rozpätia od 14 do 24 eur.
            
         
               3.
            
            
               Tretí žalobný dôvod je založený na skutočnosti, že údaje a podklady, ktoré boli základom ceny tvorenej týmto rozpätím, boli vzájomne nezlučiteľné. Referenčné transakcie teda neboli zrovnateľné so spornou transakciou.
            
         
               4.
            
            
               Štvrtý žalobný dôvod je založený na konfrontácii nesprávnej ceny a tohto rozpätia.
            
         
               5.
            
            
               Piaty žalobný dôvod je založený na zjavne nesprávnom posúdení predložených skutočností týkajúcich sa nepriamych výhod.
            
         
               6.
            
            
               Šiesty žalobný dôvod je založený na nesprávnom závere Komisie v súvislosti s opatrením, ktoré žalobkyňa napadla.